പവറും ഭാരവും കുറയ്ക്കാതെ മൈലേജ് കൂട്ടാമെന്ന് തെളിയിച്ച് ഹോണ്ട, ഇന്ത്യയില് ഏറ്റവും കൂടുതല് മൈലേജ് ലഭിക്കുന്ന വാഹനമാകാന് ഒരുങ്ങി സിറ്റി ഹൈബ്രിഡ് ന്യൂഡല്ഹി: ഒരു വാഹനം ഉത്പാദിപ്പിക്കുന്ന പവറും അതിന്റെ മൈലേജും വളരെയേറെ ബന്ധപ്പെട്ടു കിടക്കുന്ന ഘടകങ്ങളാണ്. പവര് കൂടിയാല് വണ്ടിക്ക് മൈലേജ് കുറയുമെന്നത് യാഥാര്ത്ഥ്യമാണ്. ഇതിന് ചെറിയൊരു പരിഹാരം കൊണ്ടു വന്നത് മാരുതി സുസുക്കിയാണ്. വാഹനത്തിന്റെ പവര് കുറയ്ക്കുന്നതിനു പകരം ഭാരം കുറയ്ക്കുകയാണ് മാരുതി ചെയ്തത്. എന്നാല് അപകടനിരക്ക് കൂടാന് ഇത് കാരണമായി തീരുകയും ചെയ്തു. ഈ പ്രശ്നങ്ങള്ക്കുള്ള പരിഹാരവുമായി ഹോണ്ടയുടെ പുതിയ സെഡാന് ഹോണ്ട സിറ്റി എത്തിയിരിക്കുകയാണ്. ഹോണ്ടയുടെ ഹൈബ്രിഡ് ടെക്നോളജിയാണ് ഉയര്ന്ന മൈലേജ് ലഭിക്കുന്നതിനുള്ള പ്രധാന കാരണം. മലേഷ്യയില് നടത്തിയ റോഡ് ടെസ്റ്റില് ഹോണ്ട സിറ്റി ഹൈബ്രിഡ് ലിറ്ററിന് 28 കിലോമീറ്റര് മൈലേജ് നല്കിയെന്നാണ് കമ്ബനിയുടെ അവകാശവാദം. ഇന്ത്യന് റോഡിലെ സാഹചര്യങ്ങളില് ഇത്രയേറെ മൈലേജ് പ്രതീക്ഷിക്കേണ്ട എങ്കിലും 19 മുതല് 21 വരെ മൈലേജ് ഈ വാഹനത്തിന് ലഭിക്കുമെന്ന് വാഹനമേഖലയിലെ വിദഗ്ദ്ധര് സൂചിപ്പിക്കുന്നു. 1.5 ലിറ്റര് എന്ജിനില് 98 എച്ച് പി പവര് എന്ജിന് ഉത്പാദിപ്പിക്കുമ്ബോള് 109 എച്ച് പി പവര് എന്ജിനുമായി ഘടിപ്പിച്ചിട്ടുള്ള മോട്ടോര് അധികമായി ഉത്പാദിപ്പിക്കും. പൂജ്യത്തില് നിന്ന് 100 കിലോമീറ്റര് വേഗത്തില് എത്താന് പഴയ ഹോണ്ട സിറ്റിയുടെ പകുതി സമയം മാത്രമേ പുതിയ ഹൈബ്രിഡ് വേര്ഷന് എടുക്കുകയുള്ളു എന്ന് പറയുമ്ബോള് തന്നെ ഇതിന്റെ പവര് ഊഹിക്കാവുന്നതേയുള്ളു. ഹോണ്ടയുടെ പുത്തന് ഹൈബ്രിഡ് എന്ജിനാണ് ഈ മികവ് സാദ്ധ്യമാക്കുന്നത്. ഹൈബ്രിഡ് വാഹനങ്ങളില് എന്ജിനോടൊപ്പം തന്നെ സ്വയം പ്രവര്ത്തിക്കുന്ന ഒരു ഇലക്ട്രിക്ക് മോട്ടോര് ഘടിപ്പിച്ചിരിക്കും. എന്ജിന് കറങ്ങുന്നതനുസരിച്ച് ഈ മോട്ടോര് സ്വയം കറണ്ട് ഉത്പാദിപ്പിക്കുകയും ആവശ്യത്തിന് വൈദ്യുതി ആകുമ്ബോള് എന്ജിന് പ്രവര്ത്തനം മോട്ടോര് ഏറ്റെടുക്കുകയും ചെയ്യും. മോട്ടോറിന്റെ സഹായത്തോടെ പ്രവര്ത്തിക്കുമ്ബോള് എന്ജിന് ഇന്ധനത്തിന്റെ ആവശ്യം വരുന്നില്ല. ഇതാണ് ഉയര്ന്ന മൈലേജ് ലഭിക്കുവാന് സഹായിക്കുന്നത്.